Askolos kultūra

Askolos kultūra – mezolitinė archeologinė kultūra, 8 – 7 tūkstantmetyje pr. m. e. paplitusi Suomijoje ir Karelijoje.

 Kultūra 
Dauguma Askolos kultūros gyvenviečių yra Askolos apylinkėse netoli Porvo miesto (Suomija) ir Kemės upės baseine (Karelija). Pagrindiniai įrankiai – kirviai platėjančiais ašmenimis, kaltai, viduriniai, kampiniai ir šoniniai rėžtukai, galiniai gremžtukai, kūgio formos skaldytiniai ir muštukai – buvo gaminami iš kvarco bei skalūno, gremžtukai – iš nuoskalų. GAminiai grubios formos, retušas smulkus.

Gyventojai vertėsi medžiokle, žvejyba ir maisto rinkimu. Kai kurie archeologai šią kultūrą laiko vietine Komsos kultūros versija, kiti priskiria Suomusjarvio kultūrai, kuri dominavo Suomijoje mezolito laikotarpiu.

 Šaltiniai 

Kategorija:Europos mezolito kultūros
Kategorija:Suomijos archeologija